Boek: Kook saam met Sjef Sout, Prof. PretzelMarinda Engelbrecht Marinda se kinderkombuis deur Marinda Engelbrecht is ŉ kleurvolle kookboek met ŉ kinkel. Benewens resepte is daar ŉ skatkis van wenke hoe kinders by kosmaak kan baat, asook hoe bak-en-brou die jongspan op ŉ prettige manier help met skoolvakke, lees en skryf. Leer saam met Sjef Sout om ŉ omelet te maak en die fraaiste kolwyntjies te versier. Dan is daar die eksperimente wat Prof. Pretzel demonstreer. Die kombuis word ŉ laboratorium wanneer hy wys hoe om ŉ kleureskouspel met melk en nog vele meer op te tower. Engelbrecht is by baie kinders en ouers bekend as “die tannie wat Vlooi op die verhoog gesit het”. Vlooi is die kinderteaterproduksie wat al langer as ŉ dekade groot vermaak aan jonk en oud verskaf. Engelbrecht is ŉ voorslag in die kombuis en hou nie van vaal kos nie, selfs afval moet met ŉ bietjie kleur voorgesit word. Sy is die aanbieder van die gewilde kosprogramme Maklik met Marinda en Laat die potte prut. Prys: R260,00* *Prys onderworpe aan verandering Koop die boek by Graffiti Boeke